In Dei nomine. Noverint [cuncti] fideles quod ego Adalguinus dono in villa Curtis partem unam quam tenebam de prato in caucione. Hanc ipsam peciolam de prato dono Sancto Petro et monachis Cluniensibus pro tribus solidis usque ad annos VI. Postquam sex anni fuerint transiti, teneant usque in diem solutionis. Et si demum aliquis ex heredibus [meis] redimere voluerit, tres solidos reddat. Habet [autem] in longo perticas viginti quinque, in ambis frontibus perticas VIIIto et septem pedes; et faciant jam dicti rectores Sancti Petri usque ad VI annos et teneant, et post sex annos similiter teneant, ut diximus, usque in diem solutionis. Hactum villa Curtis publice. S. Aalguini. S. Vuidoni. S. Manno. S. Johannes. S. Adalgerii. S. Balduini. S. Aldoeni. S. Vuidoni. S. Evrulfi. S. Otberti. S. Duranni. [Data regnante Hugone rege.]